  Анжелика Тихонова корреспондент Санкт-Петербургысь Артиллери музейын Ижкарысь ожтӥрлык лэсьтӥсьлы 100 ар тырмонлы сӥзем «Калашников – человек, оружие, легенда» выльдэм возьматон усьтӥськоз. Со сярысь ужъюртлэн пресс-службаез ивортэ. Адӟытонэз сӥё-дано усьтон 24-тӥ пӧсьтолэзе 12 часын ортчоз. Отчы М. Т. Калашников нимо улосвыл фондлэн кивалтӥсез, конструкторлэн нылыз Елена Калашникова вуоз, озьы ик Россиысь Обороная министерствоысь но промышленностья предприятиосысь ыстэм муртъёс пыриськозы. Табере возьматон кык висъетын интыяськоз. Вань мылкыд карисьёс тодмо конструкторен герӟаськем ожтӥрлык бичетъёсты, аслэсьтыз арбериоссэ, ужкагазъёссэ, туспуктэмъёссэ адӟыны быгатозы Нош «Дары М.Т. Калашникова музею» висъетын пӧртэм кунъёслэн азьмуртъёссылэн но кунъёсысь нимысьтыз делегациослэн пӧртэм вакытъёсы конструкторлы кузьымъёсынызы тодматскыны луоз. Озьы ик возьматонын Михаил Тимофеевичлэсь огшоры улоназ кутэм арбериоссэ адӟыны луоз. Туннэ нуналлы музейын 160-лэсь ятыр экспонатъёс лыдъясько.   Тодэ вайытом, Пыӵал тӥрлык поттӥсьлэн нуналэзлы Ижысь техникая кун университет вӧзын Калашников нимо сквер кылдоз. Тегъёс: Мерлык Музей Удмуртия МихаилКалашников Санкт-Петербург адӟытон тодынвозён МТКалашниковлы100ар  